Politiet måtte holde vagt ved tankstationer natten til mandag, for at forhindre unge urostiftere i at tappe benzin fra slangerne.

Unge har tilsyneladende fundet ud af, at de kan få fat i den sidste rest benzin i slangerne ved standerne på tankstationerne - simpelthen ved at ligge dem på jorden og hoppe på dem. - På den måde kan de hurtigt få fyldt en halvliters flaske, forklarer Per Jørgensen, Nordjyllands Politi i Aalborg til TV2/Nord. Benzinen skal bruges til at antænde containere med, og derfor var det en del af politiets patruljering natten til mandag, at holde øje med tankstationerne i Aalborg Øst.